**Методика за оценка на офертите**

**за обществена поръчка с предмет:**

**Ремонт на общинска инфраструктура (улична и пътна мрежа и съоръжения към нея) на територията на Община Габрово, по 2 обособени позиции:**

1. ***Обособена позиция №1 –* Ремонт публична инфраструктура кв.Младост, кв.45, 48, 50 и 52 по плана на гр.Габрово**
2. ***Обособена позиция №2 –* Ремонт на общинска инфраструктура (улична и пътна мрежа и съоръжения към нея) на територията на Община Габрово 2017-2019 г.**

Икономически най-изгодната оферта се определя въз основа на критерий за възлагане „оптимално съотношение качество/цена“ по чл. 70, ал. 2, т. 3 от ЗОП.

Всеки от членовете на комисията попълва индивидуална оценъчна таблица, като спазва методиката по- долу, след което Комисията подписва обобщена оценъчна таблица и класира на първо място участникът получил най-висок резултат след: осредняване на резултатите по всеки показател на база получените индивидуални оценки от членовете на Комисията;

Участника с най-висок коефициент КО се класира на първо място. Класирането на офертите се извършва в зависимост от комплексната оценка на участника по методиката, която се формира като сбор от получените точки по отделните показатели за оценка след осредняването.

Комплексната оценка (КО) на офертата на участника се изчислява по формулата:

**КО = П1 х 50% + П2 х 50%**

Комплексната оценка се формира като сума от оценките за всички показатели в методиката и има максимална стойност 100 точки.

На първо място ще бъде класиран участникът, събрал максимален брой точки.

„Комплексната оценка” се определя на база следните показатели:

|  |  |  |
| --- | --- | --- |
| **Показател – П**  **(наименование)** | **Максимално възможен бр. точки** | **Относителна тежест в КО** |
| 1. Методологияза изпълнение– П1 | 100 | 50 % |
| 2. Ценови критерий – П2 | 100 | 50 % |

**Показатели за оценка:**

**(П1) МЕТОДОЛОГИЯ ЗА ИЗПЪЛНЕНИЕ**

Максимален брой точки по показателя - 100 точки. Относителна тежест на показателя в комплексната оценка 50%. Изчислява се по формулата:

Методологияза изпълнение П1 = А + Б, Където:

|  |  |  |
| --- | --- | --- |
| **№** | **Подпоказател** | **Макс. бр. точки** |
| А. | ОРГАНИЗАЦИЯ НА РАБОТА | 60 |
| Б. | УПРАВЛЕНИЕ НА РИСКА | 40 |
| ОБЩО: | | 100 |

Оценката за всеки един от техническите подпоказатели (А и Б) се формира, както следва:

|  |  |  |
| --- | --- | --- |
| **ПОдПОКАЗАТЕЛ** | **Степен на съответствие** | **Брой точки** |
| **А. *ОРГАНИЗАЦИЯ НА РАБОТА*** | | **Макс. брой точки 60** |
| *Задължителни елементи на организацията на работа:*  **1**. Пълно описание на конкретната организация на работа по видове работи, съгласно примерната количествена сметка, с включени мерки по изпълнение на изискванията на техническата спецификация за организацията на работа и изискванията на обявлението с приложено разпределение на техническите и човешки ресурси за реализиране на поръчката по видове работи. Участникът предлага организация на необходимия персонал и техника за изпълнението на обществената поръчка, в съответствие с предварително обявените условия на обществената поръчка.  **2.** Организационни възможности, методи на работа, гарантиращи: срочност и качество на изпълнението. Комплекс от действия, с които участникът се ангажира за постигане на срочност и качество. В обяснителната записка участникът следва да развие своята стратегия, условията, методите, похватите и организацията на работата по реализиране на предмета на поръчката.  **3**. Експертно разпределение на отговорностите в рамките на осъществяваната роля на всяко едно от лицата по ***Образец №12*** (списък на технически лица, включително на тези, които отговарят за контрола на качеството). Участникът трябва да представи система за организация на действията на лицата по- горе при извършване на дейностите в обхвата на поръчката, която предвижда да създаде.  **4.** Участникът описва собствената си организация и координация при изпълнението на обществената поръчка.  **5.** Участникът следва да представи модел на взаимоотношения с представителите на възложителя и различните участници в процеса на изпълнение на предмета на поръчката. Посочват се брой писмени доклади на изпълнителя до възложителя за напредъка на изпълнението, както и минималното съдържание на доклада.  **6.** Участниците задължително трябва да поемат ангажимент да осигурят лице, с което представители на възложителя да контактуват по всички въпроси, касаещи изпълнението, и което при необходимост – болест, нетрудоспособност и т.н. – да бъде заместено от друго лице. Посочват се трите имена на определените лица и мобилен телефон за връзка с тях. При промяна на определените лица или на номерата на телефоните или факса изпълнителят е длъжен да уведоми своевременно ВЪЗЛОЖИТЕЛЯ.  **7**. Мерки за осигуряване на максимална сигурност на собствения персонал и здравословни и безопасни условия на труд.  **8**. Методи и организация на текущия контрол от Изпълнителя върху качеството на доставките на материалите, необходими при изпълнение на поръчката.  **9.** Основните нормативни изисквания, свързани с предмета на поръчката, които ще се съблюдават и тяхното конкретно приложение.  **10.** Участникът трябва да отрази срока, който предлага за отстраняване на дефекти по време на гаранционния срок на обекта.  **11**. Участникът представя описание на материалите, които ще се доставят при изпълнение на поръчката, както и технологията на тяхното полагане, доставчиците, от които ще ги осъществява.  12. По строителната част – участникът представя пълно описание на процесите и тяхната последователност, точна технология за всички видове работи в обхвата на поръчката, вкл. подготовка, доставка на материали и технически пособия, техническо изпълнение и всичко необходимо за изпълнението на вида работа до етап на пълна завършеност, в това число конкретно посочване на материалните и човешки ресурси.  **На оценка по подпоказателя подлежат само оферти, в които предложената организация на работа обхваща всички задължителни елементи на организацията на работа** | |  |
| ***Фактори, влияещи на оценката:***  *По този подпоказател Комисията оценява: организацията на работата по реализиране предмета на поръчката; обособените етапи на работа заедно с разпределението на техническите ресурси и работната сила в това число видове работи; координация на дейностите и взаимодействие с различните участници в процеса и изложената информацията по всеки един от елементите по* ***А. Организация на работа****.*  *Комисията не оценява предложената организация на работа, ако в същата се организират човешки ресурси и/или, технически средства и/или пособия, които не се покриват от декларираната осигуреност на ресурси от страна на участника.*  *По високо се оценява организацията на работа, която надгражда представеното в документацията „Описание на предмета на поръчката” и Техническата спецификация с поясняващи текстове, свързани с обясняване на последователността, ползваните похвати при изпълнението на отделните задачи, като съвкупност от действия, мерки, следвани добри практики, прилагани информационни източници и нормативни изисквания, следвани правила за ръководство на ресурсите и тяхната организация и други подобни обстоятелства, очертаващи индивидуалния подход на участника по всеки етап от изпълнението, като с така представената надграждаща информация се удостоверява постигане на по- високо качество от минимално дължимото според спецификата на видовете работи и изпълнението има иновативни характеристики, позволяващо* *експлоатация на резултатите за по- голям срок/устойчивост на реализираните резултати/ и предложен по- дълъг срок за гаранционна поддръжка за сметка на изпълнителя на всички резултати от изпълнението.* | **60т.** – се получава, когато съдържанието на Предложението за изпълнение на поръчката е в съответствие с техническите спецификации и изискванията на възложителя, като е представена информация по всеки от елементите на организацията на работа: за ангажимент, дейност, конкретния вид СМР в съдържанието на дължимото изпълнение, съгласно примерната количествена сметка и обявлението; и са описани характеристиките на подхода на участника за осъществяването на всяка задача с включена организация на човешки ресурси и технически средства и пособия, като участника е поел ангажимент да изпълни предвидените в обществената поръчка условия. Едновременно с горните условия **кумулативно** са налице следните обстоятелства съществено влияещи върху качеството на изпълнението:  - представената организация на работа:надгражда представеното в документацията „Описание на предмета на поръчката” и Техническата спецификация за всички видове работи с поясняващи текстове свързани с обясняване на последователността, ползваните похвати при изпълнението на отделните задачи, като съвкупност от действия и мерки, следвани добри практики, прилагани информационни източници и нормативни изисквания, съблюдавани правила за ръководство на ресурсите и тяхната организация и други подобни обстоятелства, очертаващи индивидуалния подход на участника по всеки етап от изпълнението по всеки вид работа с организация на човешки ресурс и технически средства.  Техническото предложение надгражда минималните изисквания на Възложителя, посочени в Техническата спецификация при условие, че са **налични и четирите обстоятелств**а:  1. За всяка от дейностите е показано разпределението на човешкия ресурс (кой какво ще изпълнява) на ниво отделна задача *(за целите на настоящата методика под „задача“ се разбира обособена част от дефинирана дейност, която може да бъде самостоятелно възлагана на отделно лице/лица и чието изпълнение може да се проследи еднозначно, т.е. има ясно дефинирани начало и край и измерими резултати)*;  2. За всяка дейност са дефинирани необходимите ресурси за нейното изпълнение (техника, материали, пособия, срещи с Възложителя, срещи със заинтересовани страни и др.) и задълженията на отговорния/те за изпълнението й лице/лица;  3. Предложени са мерки за вътрешен контрол и организация на работата на екипа, с които да се гарантира качествено изпълнение на поръчката.  4. Посочени са и други дейности, извън посочените в изискванията на Възложителя, които са описани като съдържание и е обосновано, че тяхното включване ще доведе до повишаване качеството на изпълнение на поръчката.  „Обосновано“ за целите на настоящата методика, означава обяснение за приложимостта и полезността на предложените дейности при изпълнението на поръчката.  **Едновременно с това**:  - така изразената организация на работа гарантира качество на изпълнението по всички задачи с конкретно посочени технически параметри, обосноваващи обвързването на участника с по- дълги гаранционни срокове от минималните за всички видове работи в обхвата на изпълнението**.**  - е предложен иновативен подход, респ. следвана добра практика от участника за краткосрочно изпълнение, отчитаща спецификата на изпълнението в градски условия и в извънградски условия, както и отчитаща инфраструктурата на град Габрово.  - резултатите от изпълнението в приложимите случаи са съобразени с критериите за достъпност за хора с увреждания, за което участникът е изразил конкретен подход по начин, по който същият да бъде индивидуализиран като характеристики, съдържание, организирани за осъществяването му ресурси и последователност на извършването му в хода на цялостното изпълнение на поръчката.  - са посочени мерки за качество на използваните материали и мерки за постигане на качество на работите и мерки, които гарантират здравословни и безопасни условия на труд и максимална сигурност на собствения персонал и други лица в хода на строителството и мерки за запазване от повреди и разместване на заварени подземни и надземни мрежи и съоръжения, геодезически знаци, зелени площи, декоративни дървета и други. | ***60 точки*** |
| **40т.** – се получава, когато съдържанието на Предложението за изпълнение на поръчката е в съответствие с техническите спецификации и изискванията на възложителя, като е представена информация по всеки от елементите на организацията на работа: за ангажимент, дейност, конкретния вид СМР в съдържанието на дължимото изпълнение, съгласно примерната количествена сметка и обявлението; и са описани характеристиките на подхода на участника за осъществяването на всяка задача с включена организация на човешки ресурси и технически средства и пособия, като участника е поел ангажимент да изпълни предвидените в обществената поръчка условия; участникът е посочил съобразяване на изпълнението с критериите за достъпност за хора с увреждания, **но:**  - организацията на работанадгражда представеното в документацията „Описание на предмета на поръчката” и Техническата спецификация **за някои видове работи** с поясняващи текстове, свързани с обясняване на последователността, ползваните похвати при изпълнението на отделните задачи, като съвкупност от действия и мерки, следвани добри практики, прилагани информационни източници и нормативни изисквания, съблюдавани правила за ръководство на ресурсите и тяхната организация и други подобни обстоятелства, очертаващи индивидуалния подход на участника по всеки етап от изпълнението по всеки вид работа с организация на човешки ресурс и технически средства и/или  - **е налице едно или повече от следните обстоятелства** съществено влияещи върху качеството на изпълнението, а именно:  • Така изразената организация на работа гарантира качество на изпълнението по всички задачи с конкретно посочени технически параметри, обосноваващи обвързването на участника с конкретно посочените от него гаранционни срокове, като те са по-дълги от минималните само за някои видове работи в обхвата на изпълнението.  • не е предложен иновативен подход, респ. следвана добра практика от участника за краткосрочно изпълнение, отчитаща спецификата за изпълнение в градски условия и/или в извънградски условия, и/или отчитаща инфраструктурата на град Габрово.  • не са предложени мерки, които гарантират здравословни и безопасни условия на труд и максимална сигурност на собствения персонал и други лица в хода на строителството и/или мерки за запазване от повреди и разместване на заварени подземни и надземни мрежи и съоръжения, геодезически знаци, зелени площи, декоративни дървета и други. | ***40 точки*** |
| **20т.** – се получава, когато съдържанието на Предложението за изпълнение на поръчката е в съответствие с техническите спецификации и изискванията на възложителя, като е представена информация по всеки от елементите на Организацията на работа: за ангажимент, дейност, конкретния вид СМР в съдържанието на дължимото изпълнение, съгласно примерната количествена сметка и обявлението.  Участникът е посочил съобразяване на изпълнението с критериите за достъпност за хора с увреждания. Едновременно с горните условия  **е налице едно или повече** **от следните обстоятелства** съществено влияещи върху качеството на изпълнението, а именно:  - Представена е информация по всеки един елемент от задължителните елементи на организацията на работа, но предложената организация на работа отговаря на базовите изисквания за изпълнение на СМР, посочени в Техническите спецификации, без да е налице надграждане или предлагане на допълнително качество, а именно: когато в предложената организация на работа се ограничава единствено до възпроизвеждане на техническата спецификация от документацията и/ или информацията от „Пълно описание от предмета на поръчката” от документацията, без добавяне на поясняващи текстове, надграждащи вече представената информация в документацията и/или за част от работите е налице просто изброяване на вид работа или задача, или ангажимент, или дейност от дължимото изпълнение без да са очертани ресурсите и начините, конкретните действия за постигането на целения резултат, и/или от така представената информация не може да се установят конкретните ангажименти на участника по изпълнение на изискванията на документацията.  - участникът се обвързва с минималните гаранционни срокове за всички видове работи в обхвата на изпълнението.  *-* предложените методи и организация на работа, не съдържат допълнителни поясняващи текстове надграждащи техническото задание и спецификацията, включващи мерки, имащи отношение към постигане и повишаване качеството на изпълнение на поръчката. | ***20 точки*** |
| *Забележка:* Ако участник представи Организация на работа, която не отговаря на изискванията за съдържание и/или липсва информация по някой от задължителните елементи от организацията на работа, посочени в документацията, комисията отстранява офертата от последващо участие. |  |
| ***Б.УПРАВЛЕНИЕ НА РИСКА*.** | | **Макс. брой точки 40** |
| *Разглеждат се предложенията на участниците за управление на дефинирани от възложителя групи рискове, които могат да възникнат при изпълнението на договора:*  *1. Риск от закъснение началото на започване на работите;*  *2. Риск от изоставане от графика при текущото изпълнение на дейностите;*  *3. Риск от закъснение за окончателно приключване на годишните възложени дейности, според лимитите за всяка календарна година;*  *4. Липса/недостатъчно съдействие и/или информация от страна на други участници в строителния процес;*  *5. Риск от пожар, наводнение или други бедствени ситуации;*  *6. Риск от констатиране на недостатъци в изпълнението преди приемането на годишните възложени дейности, според лимитите за всяка календарна година;*  *7. Риск от проява на дефект в гаранционния срок;*  *8. Трудности при изпълнението, продиктувани от протести, жалби и/или други форми на негативна реакция от страна на местното население.*  *Представената информация за управление на всеки един от дефинираните рискове трябва да включва информация относно:*    *1. Изчерпателно развити мерки за предотвратяване на настъпването на дефинираните от Възложителя рискове. Представената информация трябва да включва задължително посочване на лицето или лицата от екипа, които ще извършат мерките с ясно разпределение и характеристики на техните задачи/организация на екипа по мерките/.*  *и*  *2. Изчерпателно развити мерки за преодоляване на последиците от евентуално тяхно сбъдване. Представената информация трябва да включва задължително посочване на лицето или лицата от екипа, които ще извършат мерките с ясно разпределение и характеристики на техните задачи/организация на екипа по мерките/.*  ***На оценка по този подпоказател подлежат само оферти, в които са налице мерки за предотвратяване на настъпването и мерки за преодоляване на последиците от сбъдването на всяка една група рискове, дефинирани от Възложителя***  *Офертите на участниците, които отговарят на изисквания на възложителя се оценяват по следните критерии:* | |  |
| ***Фактори, влияещи на оценката свързана с управление на групите рисковете , дефинирани от възложителя:***  *-Участниците предлагат мерки за предотвратяване на настъпването и за преодоляване на последиците от сбъдването на всяка една група рискове, дефинирани от Възложителя, като същите, съответстват на възможностите на участника за реализацията им, , като допълнително са отчетени степента на влияние и вероятността за сбъдване на няколко групи рискове едновременно.*  *- изложението следва да е адекватно на съответната група рискове*  *\*адекватни на риска са дейности, съответствуващи на групата рискове, за които се отнасят.* | Максимална оценка **40т.** получава участникът:  - в чиято методология са отчетени степента на влияние и вероятността за сбъдване на всяка група рискове, като допълнително са отчетени степента на влияние и вероятността за сбъдване на няколко групи рискове едновременно;  - Представените мерки за предотвратяване на настъпването и за преодоляване на последиците от сбъдването на всички групи рискове, дефинирани от Възложителя са *адекватни\** на съответния риск, като допълнително са отчетени степента на влияние и вероятността за сбъдване на няколко групи рискове едновременно;  . | *40 точки.* |
| Oценка **20т.** получава участникът:  - в чиято методология са отчетени степента на влияние и вероятността за сбъдване на всяка група рискове;  - Представените мерки за предотвратяване на настъпването и за преодоляване на последиците от сбъдването на всички групи рискове, дефинирани от Възложителя са *адекватни\** на съответния риск. | *20 точки.* |
| *Забележка:* В случай, че в Методологията за изпълнение липсва информация, относно / развити мерки за предотвратяване на настъпване на дефиниран от Възложителя риск/ и/или / развити мерки за преодоляване на последиците от евентуално сбъдване/ за един или повече от дефинираните рискове, това е основание за отстраняване от участие в процедурата. |  |

**(П2) ЦЕНОВИ КРИТЕРИЙ**

До оценка по показателя (П2) се допускат само оферти, които съответстват на условията за изпълнение на обществената поръчка. Максимален брой точки по показателя – 100 точки. Относителната тежест на показателя в комплексната оценка е 50 %.

Оценката по този показател се формира, като най-ниската предложена цена на база примерната количествена сметка, ***(вкл. непредвидени разходи, за об.позиция 1)*** без ДДС от участник, допуснат до оценяване, се разделя на цената на база примерната количествена сметка ***(вкл. непредвидени разходи, за об.позиция 1)***, без ДДС, предложена от съответния участник, който се оценява и резултатът се умножава по 100 (сто точки).

**П2= (ПЦ min / ПЦ i ) \*100**

където:

ПЦ min – най-ниската предложена цена на база примерната количествена сметка ***(вкл. непредвидени разходи, за об.позиция 1)*** от участник, допуснат до класиране в лева, без ДДС

ПЦ i - е цената на база примерната количествена сметка ***(вкл. непредвидени разходи, за об.позиция 1)***, предложена от конкретен участник за изпълнение на предмета на поръчката в лева, без ДДС.

Участникът предложил най – ниска цена за изпълнение на поръчката получава максимален брой точки по показателя – 100 точки.

***Забележка:*** *При извършване на изчисленията при получаване на оценките по съответните показатели и подпоказатели ще се използва закръгляване до втория знак след десетичната запетая.*

Ценовите предложения се проверяват, за да се установи, че са подготвени и представени в съответствие с изискванията на документацията за участие в процедурата:

* Проверяват се единичните анализни цени за прилагане предложените от участника ценообразуващи показатели и **при констатирано несъответствие, участникът се отстранява**.
* При установяване на аритметична грешка в ориентировъчната количествено- стойностна сметка, комисията извършва съответните действия по изчисляването и вписва аритметично вярната стойност и участникът е обвързан от така определената сума при прилагане на методиката за оценка на офертите.
* В случай, че бъде открито несъответствие при единичните цени в ориентировъчната количествено- стойностна сметка и предложените анализни цени, комисията поправя несъответствието и определя аритметично вярната сума и участникът е обвързан от така определената сума при прилагане на методиката за оценка на офертите.